
Здравейте,  

живея в тухлен блок. Комшийката под нас си има куче – пудел, когато нея я няма и е на работа то не спира да лае, ръмжи и вие. Нека отбележа, че това се случва и през нощта тъй като тя кара и нощни смени. Като казвам не спира да лае, имам предвид, че най-дългата пауза, която прави е не повече от 10 секунди. Два пъти съм говорила с нея – очевидно без резултат. Преди 4 месеца бабата, фактически майката на тази жена почина и гледах да не я притеснявам. Но вече наистина не издържам. Имам детенце на 1 година и 8 месеца. Трудно спи следобед, когато кучето лае, Сутрин се събужда също по-рано от обичайното, а за през нощта не искам да споменавам, че едва успявам да завържа 3-4 часа сън. Харесвам и обичам кучета, но повече обичам семейството и пълноценния си сън. Въпросът ми е – какво мога да направя? Мисля последно да говоря с нея и да й дам идея за осиновяване на кучето, щом тя не може да се грижи за него или наморник или хапчета, за да спи когато я няма. Вече съм наистина отчаяна. Ако и след този разговор няма резултат – към кого мога да се обърна, за да получа адекватна помощ?  

Благодаря предварително!


 

Кучето на съседите лае постоянно
================================

 

Здравейте! Да, първо говорете с нея относно начин за прекратяване на шума. Ако не помогне, можете да предявите иск срещу нея, съгл. чл. 109 Закона за собствеността, като по съдебен ред ще искате да отстрани шума. Може да се обърнете към адвокат, за да Ви даде по-подробна информация.


